Document ID: 32006D0651

PADOMES LĒMUMS
(2006. gada 15. septembris),
ar ko ieceļ Eiropas Ekonomikas un sociālo lietu komitejas locekļus no Beļģijas, Grieķijas, Īrijas, Kipras, Nīderlandes, Polijas, Portugāles, Somijas, Zviedrijas un Apvienotās Karalistes, un divus komitejas locekļus no Itālijas
(2006/651/EK, Euratom)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 259. pantu,
ņemot vērā Eiropas Atomenerģijas kopienas dibināšanas līgumu, un jo īpaši tā 167. pantu,
ņemot vērā Komisijas atzinumu,
tā kā:
(1)
Eiropas Ekonomikas un sociālo lietu komitejas pašreizējo locekļu pilnvaru termiņš beidzas 2006. gada 20. septembrī (1). Tādēļ būtu jāieceļ minētās komitejas locekļi jaunam četru gadu laikposmam, sākot no 2006. gada 21. septembra.
(2)
Beļģijas, Grieķijas, Īrijas, Kipras, Nīderlandes, Polijas, Portugāles, Somijas, Zviedrijas un Apvienotās Karalistes valdības ir iesniegušas sarakstus ar tik kandidātiem, cik šīm valstīm piešķirts saskaņā ar Līgumiem.
(3)
Itālijas valdība ir iesniegusi sarakstu ar diviem kandidātiem, lai papildinātu iepriekš iesniegto sarakstu ar divdesmit diviem kandidātiem un lai sasniegtu to vietu skaitu, kas Itālijai piešķirts saskaņā ar Līgumiem.
(4)
Padome 2006. gada 11. jūlijā jau ir pieņēmusi sarakstus, ko iesniegušas Čehijas, Vācijas, Igaunijas, Spānijas, Francijas, Latvijas, Lietuvas, Luksemburgas, Ungārijas, Maltas, Austrijas, Slovēnijas un Slovākijas valdības, kā arī sarakstu ar divdesmit diviem kandidātiem, ko iesniegusi Itālijas valdība (2),
IR NOLĒMUSI ŠĀDI.
1. pants
Ar šo par Eiropas Ekonomikas un sociālo lietu komitejas locekļiem laikposmam no 2006. gada 21. septembra līdz 2010. gada 20. septembrim tiek ieceltas personas, kuru vārdi ir iekļauti šā lēmuma pielikumā pievienotajos sarakstos.
2. pants
Šis lēmums stājas spēkā tā pieņemšanas dienā.
Briselē, 2006. gada 15. septembrī

Labels: 18
9
15